el en el el en en el el el el el el el el el el en fr el en el el el el en ca el el el el el el el el el es en es el es el es en el el el el el el el el el el el el el el el el el el el el el el en en fr en el
Κοντά στη λύση του ένα από τα μεγαλύτερα αινίγματα του ηφαιστείου της Σαντορίνης – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Ο Στουρτ Μάνινγκ, καθηγητής Τεχνών και Επιστημών στην Κλασική Αρχαιολογία στο Cornell University, ελπίζει να βοηθήσει στο να λυθεί ένα από τα μεγαλύτερα αινίγματα/ διαφωνίες της σύγχρονης αρχαιολογίας: Εξετάζοντας τα διαθέσιμα δεδομένα και συνδυάζοντάς τα με προηγμένη στατιστική ανάλυση, ήταν σε θέση να εστιάζει σε ένα πιο στενό εύρος χρονολογιών για την έκρηξη: Περίπου 1609-1560 πΧ, κατά την Δεύτερη Μεταβατική Περίοδο της Αιγύπτου, όταν οι Υκσώς έλεγχαν την Κάτω Αίγυπτο. Αν και δεν πρόκειται για απόλυτα ακριβή ημερομηνία, το εύρημα αυτό βοηθά να λάβει τέλος μια μακρά περίοδος διαφωνιών στην αρχαιολογία.
Το επιστημονικό άρθρο του Μάνινγκ, «Second Intermediate Period Date for the Thera (Santorini) Eruption and Historical Implications», δημοσιεύτηκε στο PLOS ONE.
«Είναι η πιο διαφιλονικούμενη ημερομηνία στην ιστορία της Μεσογείου εδώ και πάνω από 40 χρόνια» είπε ο Μάνινγκ, που διευθύνει το Cornell Tree-Ring Laboratory. «Είναι μία από αυτές τις ατελείωτες διαφωνίες, σε σημείο που οι άνθρωποι λένε “υπάρχει πρόβλημα εδώ, δεν μπορούμε να το λύσουμε, ας προχωρήσουμε”. Ελπίζω πως με αυτό τον επιστημονικό άρθρο μπορεί να αρχίσουν να λένε “ξέρετε, αυτό οριοθετεί και ορίζει το πρόβλημα με έναν τρόπο που δεν ήμασταν σε θέση να το κάνουμε στο παρελθόν, και το στενεύει σε σημείο που μπορούμε να πούμε ότι ήταν στη Δεύτερη Μεταβατική Περίοδο. Οπότε θα έπρεπε να αρχίσουμε να γράφουμε μια διαφορετική ιστορία”».
Το «χαμένο κομμάτι του παζλ» ως προς την εξέταση των παραμέτρων για την εύρεση της χρονολογίας της έκρηξης ήταν ο προβληματισμός πως οι εκπομπές ηφαιστειακού διοξειδίου του άνθρακα μπορεί να μόλυναν τα οργανικά δείγματα από τη Θήρα, με αποτέλεσμα λανθασμένες χρονολογήσεις.
Ο Μάνινγκ σκέφτηκε να κοιτάξει αλλού: Σε περιοχές του Αιγαίου που βίωσαν τις επιπτώσεις των τσουνάμι από την έκρηξη. Στη συνέχεια χρησιμοποίησε τις χρονολογίες που προέκυψαν από αυτές τις έρευνες στο μοντέλο του, ενώ στην ίδια τη Θήρα αντιλήφθηκε τη σημασία ενός μικρού μα ξεκάθαρου χρονικού κενού μεταξύ της εγκατάλειψης του οικισμού στο Ακρωτήρι και της έκρηξης- κάτι που ελήφθη και αυτό υπόψιν. Εν τέλει, το μοντέλο έδειξε τα πιο πιθανά εύρη χρονολογιών για την έκρηξη: Μεταξύ του 1609 και του 1560 πΧ (πιθανότητα 95,4%), ή μεταξύ του 1606 και του 1598 πΧ (πιθανότητα 68,3%).
Τα νέα αυτά ευρήματα «συγχρονίζουν» τους πολιτισμούς της ανατολικής Μεσογείου, ενώ παράλληλα αποδυναμώνουν άλλες θεωρίες, όπως αυτήν που θέλει τα μινωικά ανάκτορα στις ακτές της Κρήτης να καταστρέφονται λόγω της έκρηξης του ηφαιστείου: «Δεν φαίνεται να ισχύει αυτό» λέει ο Μάνινγκ, «επειδή όταν χρονολογούμε τα επίπεδα καταστροφής στην Κρήτη, φαίνονται να είναι πάνω από έναν αιώνα μετά».
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
Φυσικό αέριο: Νωρίτερα ο χειμώνας στην Ευρώπη λόγω της La Nina
Πόλεμος στην Ουκρανία: Πυρηνικός συναγερμός σε όλο τον πλανήτη
Τουρισμός: Καλοκαίρι μέσα στο φθινόπωρο – Ποιοι προορισμοί καταγράφουν ρεκόρ
Ενεργειακή κρίση: Στη δουλειά με κουβέρτες, σβηστά φώτα παντού – Τα ακραία σενάρια για τον χειμώνα στην Ευρώπη
Νάξος: Το project «Naxos, Smart Island» αποκαλύπτεται – Τι περιλαμβάνει
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΗΦΑΙΣΤΕΙΟ, ΚΥΚΛΑΔΕΣ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ, ΣΑΝΤΟΡΙΝΗ, ΤΑ ΝΕΑ ΤΗΣ ΜΥΚΟΝΟΥ